«Եվրոպական միությունը ցանկացած ծրագիր իրականացնելու համար նախապայմաններ է դրա հետ նաև ներկայացնում, և բնական է, որ պայմանագրի օգուտները մենք կարող ենք քաղել միայն խոստացված և ստանձնած պարտավորություններն ու բարեփոխումները իրականացնելու պարագայում: Մինչ օրս եղել են և՛ նորմալ բարեփոխումներ, և՛ իմիտացիաներ, որոնք մնացել են թղթի վրա: Եվ այսօր մենք՝ որպես խորհրդարանական ֆրակցիա, ընդդիմադիր ուժ, ամեն բան անելու ենք, որ այդ բարեփոխումները կյանքի կոչվեն», - «Ազատության» հետ զրույցում հայտարարեց Մարուքյանը՝ շարունակելով․ - «Մենք մեզ վրա պարտավորություն ենք ստանձնելու՝ մոնիթորինգ կատարել, իրականացնել՝ ստանձնած պարտավորությունների կատարման և նաև Եվրոպական միության կողմից պայմանագրի կատարման հետ կապված»: